La Universitat de València consolida el seu compromís verd amb la presentació del Pla Director de Sostenibilitat 2025-2028

## La Universitat de València consolida el seu compromís verd amb la presentació del Pla Director de Sostenibilitat 2025-2028

La Universitat de València ha fet un pas ferm cap a un futur més sostenible amb la presentació oficial del Pla Director de Sostenibilitat 2025-2028, que va tindre lloc dijous 19 de juny a l’Espai Vives.

La jornada va començar amb una intervenció institucional per part de la Rectora, M. Vicenta Mestre, seguida de la presentació detallada del Pla a càrrec de la Vicerectora de Sostenibilitat, Cooperació i Vida Saludable, Pilar Serra. En la seua exposició, Serra va destacar que aquest document estratègic ha estat concebut com una eina dinàmica per orientar els esforços de la comunitat universitària cap a un model de desenvolupament més just i respectuós amb el medi ambient.

El Pla, tal com va quedar palés, no sols contempla mesures per reduir l’impacte ecològic dels campus universitaris, sinó que busca generar un impacte positiu i transformador en la societat mitjançant la formació, la sensibilització i l’acció col·lectiva. Està estructurat per àrees i grups d’interès i inclou indicadors per mesurar l’eficàcia de les accions vinculades als Objectius de Desenvolupament Sostenible (ODS).

La jornada va culminar amb una taula rodona que va reunir diverses veus expertes com Edurne Caballero (CERAI), Jaime Fons (REDS-SDSN Espanya), Andreu Escrivà (Clima i Energia) i Maria Sarabria (CRUE-Sostenibilidad). Totes elles van coincidir en subratllar el valor d’un compromís institucional com el de la UV per contribuir a la transició ecològica des del món acadèmic.

El Pla es presenta com un document viu, obert a aportacions futures i preparat per adaptar-se als reptes canviants del context global. A més de complir amb els valors recollits a l’article 4 dels Estatuts de la UV, que ressalten la defensa del medi ambient, el document enllaça amb altres eixos estratègics com la governança, la inclusió, la sostenibilitat econòmica i la transferència de coneixement.

Amb aquesta iniciativa, la Universitat de València es posiciona decididament a l’avantguarda de les polítiques universitàries en sostenibilitat, demostrant que el lideratge acadèmic també es mesura pel seu impacte positiu en el món que l’envolta.

Galeria d'imatges 

### La Universitat de València consolida el seu compromís verd amb la presentació del Pla Director de Sostenibilitat 2025-2028

Arxivat en:
Sostenibilitat
, Agenda 2030

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar